हेमा मालिनी बॉलीवुड की सुपर स्टार रही हैं,इस कारण उनके साथ कोई ना कोई विवाद जुड़ता ही रहा हैं. हेमा की शादी से पहले उनके शादी-शुदा धर्मेंद्र के साथ के रिश्ते सबसे पहले विवाद का विषय बन चर्चा में आये थे. लेकिन शादी के बाद भी मिडिया में इनके रिश्ते को लेकर खबरे आती रही. वास्तव में उन दिनों धर्मेंद्र हेमा को लेकर दीवानगी की हद पार कर चुके थे और उन्होंने हेमा और जितेन्द्र की दोस्ती को शक की नजर से देखना शुरू कर दिया था. और एक बार धर्मेन्द्र ने हेमा के सेट पर जाकर उनके सह-अभिनेता और दोस्त जितेन्द्र से झगड़ा तक कर लिया था. इस तरह उस समय मिडिया में इन दोनों के किस्सों की सुर्खियाँ बनी ही रहती थी.